kardosdrur/scandi-wiki huggingface dataset:
Ventrikelcancer

Ventrikelcancer (latin: cancer ventriculi) er kræft i mavesækken. Kræftformens hyppighed har været kraftigt aftagende over de sidste 60 år, men den er stadig blandt de 20 hyppigste former for kræft i Danmark. I Danmark rammes årligt omkring 500 personer af sygdommen, der er lidt hyppigere hos mænd end hos kvinder. Der er ikke fundet én enkelt årsag til ventrikelcancer, men mulige årsager kan være infektion med Helicobacter pylori og rygning. Der er på verdensplan meget stor variation i hyppigheden af ventrikelcancer, hvorfor man også har spekuleret meget i miljøpåvirkning og spisevaner som andre mulige årsager.

Symptomer 
Syptomer på ventrikelcancer kan være
 Halsbrand
 Kvalme
 Blødning evt. blodigt opkast
 Smerter
 Træthed
 Vægttab

Diagnose 
Diagnosen ventrikelcancer stilles ved de oplysninger lægen kan få af patienten, samt ved en række undersøgelser.
Typiske undersøgelser ved mistanke om ventrikelcancer kan være:
 Endoskopi med biopsitagning
 CT-scanning
 Ultralydsundersøgelse af maven
 Undersøgelse af afføringen for blod
Den eneste sikre måde at stille diagnosen ventrikelcancer er at finde maligne celler ved mikroskopi af en udtagen biopsi fra mavesækken.

Behandling 
Behandlingen af kræft i mavesækken vil, som enhver anden kræftsygdom, være afhængig af udbredelsen på diagnosetidspunktet. En ordentlig stadieinddelling vil således være påkrævet inden man påbegynder behandlingen. I Danmark anvendes TNM-systemet til stadieinddeling af ventrikelcancere. Kirurgi med fjernelse af kræfknuden er den foretrukne behandling af kræft i mavesækken. Ved det kirurgiske indgreb vil man, hvis det er muligt, forsøge at bevare noget af mavesækken ved en ventrikelresektion (Billroth II). Hvis dette ikke er muligt kan det være nødvendigt at fjerne hele mavesækken (total gastrektomi). I nogle tilfælde vil man udover den kirurgiske behandling vælge at behandle med kemoterapi eller strålebehandling evt. i kombination.

Prognose 
Prognosen for kræft i mavesækken er afhængig af udbredelsen på diagnosetidspunktet, men er alt andet lige relativt dårlig. Således vil kun omkring 15% af alle dem, der bliver diagnosticeret med kræft i mavesækken være i live efter 5 år.

Eksterne links 
Kræftens Bekæmpelse

Kilder 
I. H. Clemmensen, K. H. Nedergaard & H. H. Storm, Kræft i Danmark – En opslagsbog , FADL's Forlag, 2006
Klaringsrapport – Karcinoma i ventrikel cardia og øsofagus , Dansk Gastroenterologisk Selskab

Kræftsygdomme
Biopsi

En biopsi er en vævsprøve, der er udtaget fra kroppen. En biopsi kan udtages ved at skære et stykke væv væk, fx fra huden, eller ved at stikke en kanyle ned i det væv eller organ man ønsker et stykke væv fra. Typisk benyttes biopsien til efterfølgende at bedømme vævet ved mikroskopi fx i forbindelse med diagnostik af kræft.

En biopsi kan blandt andet bruges til at tjekke om der er afstødning, – om kroppen vil af med et transplanteret hjerte. Det bliver som oftest udført af en overlæge som fører 'nålen' ind i lysken, og følger arterien fra lysken op til hjertet, hvor man tager en lille vævsprøve og bliver sendt til undersøgelse.
Udover overlægen er der en narkoselæge og en sygeplejerske til stede.

Diagnostik
George F. Kennan

George Frost Kennan (født 16. februar 1904, død 17. marts 2005) var en politisk rådgiver, diplomat, politolog og historiker fra USA. Han kendes bedst som "faderen til indæmningspolitikken," og som en nøglefigur den kolde krigs tilblivelse. Han skrev senere flere historiske værker om relationerne mellem Sovjetunionen og vesten.

I slutningen af 1940'erne inspirerede hans lange telegram fra Moskva, skrevet i 1946, og senere en artikel skrevet i 1947, til Truman-doktrinen, der lagde vægt på at inddæmme Sovjetunionen.
Disse tekster blev hurtigt til fundamentale tekster i begrundelsen for den kolde krig, og Harry Trumans anti-sovjetiske politik. 
Kennan var også medvirkende til at udvikle flere koldkrigsprogrammer, heriblandt Marshall-planen.

Kort efter Kennans doktriner var blevet til officiel amerikansk udenrigspolitik, begyndte han at kritisere de politikker han tilsyneladende selv havde være fortaler for. I midten af 1948 var han overbevist om at situationen i Vesteuropa var forbedret så meget at man kunne påbegynde forhandlinger med Moskva. Forslaget gav ikke genklang i Trumans regering, og Kennan blev i stigende grad marginaliseret, specielt efter Dean Acheson blev udpeget til udenrigsminister i 1949. Efterhånden som USA's udenrigspolitik blev mere aggressiv og militaristisk, beklagede Kennan det han kaldte en fejlfortolkning af hans ideer.

I 1950 forlod Kennan udenrigsministeriet, og blev en ledende kritiker af USA's udenrigspolitik. Han var fortsat en ledende tænker i international politik, som fakultetsmedlem i Institute for Advanced Study fra 1956 frem til sin død i 2005.

Eksterne henvisninger 

Politiske realister
Diplomater fra USA
Historikere fra USA
Den kolde krig
Hundredårige
Modtagere af Presidential Medal of Freedom
Hubert Schwab

Hubert Schwab (født 5. april 1982) er en tidligere schweizisk landevejscykelrytter.

Eksterne henvisninger  

 Officiel hjemmeside

Mandlige cykelryttere fra Schweiz
Ustica

Ustica er en ø nord for Sicilien; men er ikke en del af de Æoliske øer, da den ligger væsentligt længere mod vest, næsten stik nord for Palermo. Der er færgeforbindelse til Palermo, hvortil der er ca. 67 km. Øen har et areal på 8,65 km², og den har ca. 1.330 indbyggere. Øens højeste punkt er Punta Maggiore, 244 m.o.h. Havet omkring øen er et maritimt naturreservat med strenge restriktioner på sejlads og fiskeri.

Øen var i middelalderen sæde for pirater, og beboelse i større omfang kom der først efter 1759, hvor Ferdinando IV af Napoli lod opføre to forsvarstårne og en cisterne til opsamling af regnvand, idet der kun i ringe grad findes ferskvand på øen. Øen blev endvidere i perioden fra 1759 til 1943 anvendt til forvisning af politiske modstandere af de skiftende styrer i først Kongeriget Napoli og siden i fascismens Italien.

Øen har lagt navn til den italienske betegnelse Usticamassakren ("Strage di Ustica") efter et flystyrt, hvor Aerolinee Itavia Flight 870 styrtede ned under mystiske omstændigheder. 

Øer i Italien
Palermo (provins)
Slamboree 1996

Slamboree 1996 var en pay-per-view inden for wrestling, der blev afholdt af WCW, og vist 19. maj 1996. 

Slamboree 1996 indeholdte en special Lethal Lottery, hvor 16 tagteams med to wrestlere fundet ved lodtrækning mødte hinanden. De fire bedste tagteams skulle mødes i en Battle Royal med otte wrestlere, hvor vinderen fik en titelkamp mod verdensmesteren. Vinderen blev også tildelt titlen som Lord of the Ring (en kopi af WWF's King of the Ring).

Kampe 

Lethal Lottery: Første runde

 Animal og Booker T mod Lex Luger og Hawk endte uafgjort (begge tagteams diskvalificeret)
 Public Enemy besejrede The Taskmaster og Chris Benoit
 Rick Steiner og The Booty Man besejrede Scott Steiner og Sgt. Craig Pittman
 VK Wallstreet og Hacksaw Jim Duggan besejrede Blue Bloods
 Dirty Dick Slater og Earl Robert Eaton besejrede Disco Inferno og Alex Wright
 Diamond Dallas Page og Barbarian besejrede Meng og Hugh Morrus
 Fire & Ice besejrede Big Bubba Rogers og Stevie Ray
 Ric Flair og Randy Savage besejrede Arn Anderson og Eddie Guerrero

 WCW Cruserweight Title: Dean Malenko besejrede Brad Armstrong
 Dean Malenko forsvarede sin nye titel

Lethal Lottery: Anden runde

 Dirty Dick Slater og Earl Robert Eaton besejrede VK Wallstreet og Hacksaw Jim Duggan
 Public Enemy besejrede Ric Flair og Randy Savage via diskvalifikation
 Diamond Dallas Page og Barbarian besejrede Rick Steiner og The Booty Man
 Fire & Ice gik direkte videre til Battle Royal

 WCW United States Heavyweight Title: Konnan besejrede Jushin Liger
 US Champion, Konnan, forsvarede sin titel mod den japanske mester.

Lethal Lottery: Battle Royal

 Diamond Dallas Page vandt Lord of the Ring 1996
 Diamond Dallas Page vandt Battle Royal mod Dirty Dick Slater, Earl Robert Eaton, Rocco Rock, Johnny Grunge, Barbarian, Scott Norton og Ice Train. Diamond Dallas Page får dermed en VM-titelkamp mod The Giant.

Main Event

 WCW World Heavyweight Title: The Giant besejrede Sting
 Lex Luger og Jimmy Hart var i håndjern ved ringside, men fik alligevel ramt Sting i hovedet med megafonen, da Sting var ved at vinde. The Giant forsvarede dermed sin VM-titel.

Wrestling
Wrestling i 1996
Pianosa

Pianosa er en italiensk ø ud for Toscanas kyst. Den har et areal på ca. 10 km², og er i modsætning til de øvrige toscanske øer ikke en bjergø, idet det højeste punkt kun er ca. 29 m.o.h.

Øen blev allerede i romersk tid brugt til deportation af styrets politiske modstandere, bl.a. var en nevø af kejser Augustus forvist til Pianosa i år 6 til 14. Fra romersk tid findes rester af en villa og af katakomber. Øen har gennem århundreder skiftevis været forladt og beboet. Fra 1855 blev der anlagt en straffekoloni på øen, og siden da har øen været anvendt som fængsel for særligt farlige fanger. Efter 2. verdenskrig har der især været tale om medlemmer af mafiaen.

I 1998 blev fængslet imidlertid lukket, og siden da har øen ikke haft permanente beboere. Det er muligt at besøge øen med en færge fra Elba. Under besøget kan man få et indtryk af fængselsbygninger opført gennem en periode på ca. 150 år. Der er ikke for besøgende overnatningsmulighed på øen, og det er påbudt at returnere med den samme færge, som man er ankommet med.

Øen er den fiktive base for den ligeså fiktive amerikanske 256th US Army Air Squadron bombeeskadrille i romanen Punkt 22 af Joseph Heller.

Se også 
Pianosa er også navnet på en lille, ubeboet italiensk ø i Adriaterhavet med et areal på 11 hektar. Denne ø er den yderst beliggende ø i øgruppen Isole Tremiti.

Øer i Italien
Frederik Sødring

Frederik Hansen Sødring eller Frederik Sødring (31. maj 1809 i Aalborg – 18. april 1862 i Hellerup) var landskabsmaler, legatstifter og søn af købmand Peder Hansen Sødring (d. 1839) og Ane Dorthea født Jepsen (d. 1842).

En del af sin barndom tilbragte han med sine forældre i Norge, men kom 1825 på Kunstakademiet i København, som han gennemgik, samtidig med at han arbejdede ved håndværket. Jens Peter Møller var hans første vejleder i landskabskunsten, men en stærkere påvirkning modtog han dog af J.C. Dahl; to kopier efter billeder af denne kunstner var i 1828 det første, han udstillede. Sine studier malede han 1829-31, i hvilken periode han dog også udførte et og andet på kortere besøg i Norge, mest på Sjælland og Møen; 1832-36 hentede han sine fleste motiver fra Sydsverige og Norge, i det han dog sidstnævnte år rejste til Tyskland, hvor han, især i München, studerede et par år, og hvorfra han til udstillingerne hjemsendte adskillige, til dels ret omfangsrige, billeder; også efter sin hjemkomst vedblev han at udstille malerier efter sine studier fra Rhinegnene, Sydtyskland og Tyrol. Agreeret ved Akademiet blev han, der dog aldrig nåede at blive medlem, i 1842. 9. august samme år ægtede han Henriette Marie de Bang (1809 – 1855), datter af ejeren af herregården Sparresholm ved Næstved Niels de Bang (1776 – 1815) og Cathrine Amalie Henriette født Callisen. Med sin hustru fik han en ret betydelig medgift, der satte ham i stand til ved sin død, 18. april 1862, at efterlade Kunstakademiet 30000 rigsdaler, af hvis renter 200 Kr. som Den Sødringske Opmuntringspræmie ved hvert års Charlottenborgudstilling tildeles en yngre landskabsmaler; de øvrige renter anvendes til understøttelse af ældre landskabsmalere og deres enker og uddeles på livstid. Af Sødrings arbejder købtes i årenes løb fem af staten; intet af dem er dog ophængt i Nationalgalleriet, et, Parti af Marmorpladsen i København, findes på Museet i Aarhus. Sødring var en samvittighedsfuld og vel udviklet, men ikke meget selvstændig kunstner. I kompositionen er han påvirket af J.C. Dahl, i farven, der ofte er helt konventionel, af tidens Münchener-skole.

Begravet på Gentofte Kirkegård.

Eksterne henvisninger 
 
 

Malere fra Danmark
Legatstiftere fra Danmark
Personer fra Aalborg
Danskere i 1800-tallet
Landskabsmalere
Personer i Dansk Biografisk Leksikon
Vivara

Vivara er en ubeboet italiensk ø i Napolibugten. Øen har et areal på 0,4 km² og er forbundet med naboøen Procida med en gangbro. Der er dog ikke offentlig adgang til øen, der er naturreservat. Øens højeste punkt er 110 m.o.h. Øen er af vulkansk oprindelse.

Arkæologiske udgravninger har vist, at Vivara var beboet omkring 1500 år f.v.t. I nyere tid har øen dog stort set været ubeboet. Kong Carlo III af Napoli gjorde i det 18. århundrede øen til sit personlige jagtreservat. Siden 1972 har øen været naturreservat, og det kræver speciel tilladelse at få lov at besøge den.

Øer i Italien
Pidjon habbén

Pidjon habbén er "løskøbelsen af den førstefødte". Førstefødte jødiske drenge er egentlig forpligtede til at tjene i templet i Jerusalem (ifølge jødedommen). I praksis "løskøber" faderen derfor sin førstefødte, såfremt dette er en søn. Dette foregår ved en ceremoni, hvor en kohen modtager et symbolsk pengebeløb.

Jødedom
Sumo

Sumo hvis kanji (相撲) der både kan læses som sumai og sumō, er i dag en japansk kampsport mellem to brydere eller rikishi.

Historie 
Sumai og sumō har begge kanji 相撲. Når kanji læses som sumai indikerer kanji, at der refereres til forløberen for den moderne sport sumō. Oprindeligt blev sumai skrevet som 描カ, hvilket var kampbrydning, hvor modstanderen kunne blive dræbt, dette var ikke sport. Under Naraperioden (646-794) og Heianperioden (794-1185) foregik både sumai og sumō. Senere under den fredsfyldte Tokugawaperiode (1603-1868) blev sumō som moderne sport populært, således som sporten kendes i dag. Sporten har bibeholdt de japanske traditioner i form af ritualer og ceremonier fra Tokugawaperioden.

Den moderne sumokonkurrence 

En sumokamp varer ofte bare få sekunder. Taberen er den som først presses ud af ringen, eller rører bakken indenfor ringen med en anden kropsdel end fodsålen.
Bryderne konkurrerer på en cirkulær arena ca. 4,55 meter i diameter.

Det er ikke tilladt at sparke, slå eller trampe på konkurrenten.

Rangering 
Rangering i sumo er udelukkende baseret på vindersucces, hvilket også influerer på bryderens påklædning og hvordan han vil blive behandlet. Der eksisterer flere divisioner i rangeringhierakiet, hvor den højeste rang er yokozuna som kan oversættes til stormester.

Moderne levevis 
De professionelle sumobrydere lever i specielle bygninger, beya’er, der er bygget kun med det eneste formål at have sumobrydere til at bo, træne, spise m.v.. I disse bygninger er der yderst strenge regler, som især er gældende for sumobrydere af lav rang.

Se også

Referencer 

Japansk kampsport
Observation

En observation er en iagttagelse som bruges i blandt andet videnskabelig metode. En observation kan foretages med "det blotte øje" eller med instrumenter, for eksempel mikroskoper og røntgenapparater.

Forskellige erkendelsesteorier tillægger observationer forskellig betydning. Empirismen betragter observationer som "det givne", hvorimod andre erkendelsesteorier betragter observationer som et produkt af psykologiske og sociale forhold i den person, der foretager observationen. Der er også forskellige idealer om for eksampel en bestemt analytisk indstilling hos den, der observerer. I modsætning hertil betoner fænomenologien betydningen af en naturlig, dagligdags observation.

Observationers teoriafhængighed 
Fleck (1935/1979) er en vigtig bog om videnskabelig forskning baseret på forskning om syfilis. Den beskriver meget præcist hvordan forskere kan skelne eller er blinde overfor fænomener, baseret på deres træning. Observationer er således ikke "objektive" eller passive afspejlinger af virkeligheden. De er afhængige af forskerens viden om det fænomen, der observeres.

Litteratur 
 Fleck, Ludwik (1979). Genesis and Development of a Scientific Fact. Chicago: University of Chicago Press. (Tysk originaludgave 1935).
 Kosso, P. (1992). Reading the Book of Nature. Cambridge: Cambridge University Press.
 Shapere, D. (1982). The Concept of Observation in Science and Philosophy. Philosophy of Science 49, 485-525.

Eksterne henvisninger 

Videnskab
Antagelse
Intuition

Intuition anvendes i to betydninger, hvorimellem der ikke altid skelnes klart. Dels til at betegne en form for direkte indblik uden mellemled eller tænkning, dels betegnende en direkte, højere form for erkendelse af en skjult sammenhæng i universet, en åndelig indsigt i tingenes væsen.

Intuitionisme er en filosofisk retning, der er grundlagt af Henri Bergson. Bergsons bøger omhandler hukommelsen, instinktet og det tillærte. Hans forfatterskab ligger på grænsen mellem videnskab, filosofi og mystik. Ligesom Maeterlincks forfatterskab kan Bergsons forstås som et opgør med den positivistiske holdning, der i slutningen af det nittende århundrede stillede menneskeheden i udsigt at religion og tro efterhånden bliver overflødiggjort til fordel for såkaldt positiv viden.

I engelsksprogede tekster bruges "intuition" undertiden i betydningen "hvad man umiddelbart tror, men som måske ikke er sandt." For eksempel er det et lille barns intuition, at jorden er flad, for det er det, barnet umiddelbart oplever.

Referencer

Litteratur 
 Politikens filosofileksikon. Red Poul Lübke. Politikens Forlag 2010. 

Følelser
Antagelse
Røsnæs

Røsnæs eller Refsnæs er en halvø på Nordvestsjælland, beliggende mellem Kalundborg Fjord og Sejerøbugten. 

Spidsen af halvøen, med Røsnæs Fyr, er Sjællands vestligste punkt. Syd for Røsnæs går fjorden ind til Kalundborg Havn. Denne fjord afgrænses mod syd af Asnæs, en anden landtange.

Røsnæsgården blev købt af staten i 1964 for at gøre området mere tilgængeligt for befolkningen. Arealet er på 200 ha. og der er blandt andet en naturlejrplads. I Skanseskoven på nordsiden af halvøen er der et rigt fugleliv, og en yndet rasteplads for trækfugle.

På Røsnæs lå Kysthospitalet på Refsnæs og her ligger stadig Synscenter Refsnæs.

Eksterne henvisninger 
 Røsnæs – Skov- og Naturstyrelsen – Vandretursfolder nr. 83
 Danske Bjerge – Højdedraget Røsnæs

Halvøer i Danmark
Kalundborg Kommunes geografi
Naturkanon
Chazzan

En chazzan er lederen af den jødiske gudstjeneste. En hvilken som helst mand kan egentlig lede en gudstjeneste (blandt reforme jøder kan også kvinder), og således er den jødiske gudstjeneste en lægmandsgudstjeneste.

Se også
 Kantor

Jødedom
Gabbaj

En gabbaj er den person, der varetager administrationen af den jødiske gudstjeneste. Under visse gudstjenester, f.eks. på jødiske helligdage eller shabbat, er der mange forskellige funktioner under gudstjenesten, der skal varetages. Én person leder gudstjenesten, men en anden skal måske hente Tora-rullen før oplæsningen fra denne. Eftersom rullerne oftest er placeret i et skab, vil man som regel give en tredje person den opgave at åbne skabet.

Under gudstjenester på højhelligdagene (f.eks. Yom Kippur) er der dusinvis af funktioner, der skal uddeles, og det er derfor praktisk med gabbaim (flertal af gabbaj). Der er dog intet religiøst krav om at anvende gabbaim, og jødiske gudstjenester kan sagtens forløbe uden sådanne.

Jødedom
Proxima

Proxima () er et dansk tidsskrift om science fiction, der er blevet udgivet af Science Fiction Cirklen siden 1974.

Bladets første ti numre blev redigeret af Carsten Schiøler. Blandt senere redaktører kan nævnes Niels Dalgaard, Svend Kreiner Møller, Ole E. Petterson, Erik Swiatek og Erik Wittchen.

Proxima, der er opkaldt efter en stjerne, har fra starten indeholdt både noveller, artikler og anmeldelser.

Eksterne links
Science Fiction Cirklens hjemmeside
Liste over enkelte numre

Tidsskrifter fra Danmark
Science fiction
Birkat hammazon

Birkat Hamazon er den jødiske bordbøn. Denne skal læses efter indtagelse af måltider. Ved "måltider" forstås (i den religiøse jødedom), at man spiser brød, hvis volumen er større end en oliven.

Den jødiske regel, om at man skal læse bordbøn, står ganske særligt frem mellem andre jødiske bønner. Det er nemlig den eneste bøn, hvis basis findes i Tora, og buddet, om at man skal takke for maden, regnes derfor som guddommeligt.

Helt præcist står der i 5. Mosebog kapitel 8, vers 10:Du skal spise, og du skal blive mæt. Og du skal takke Herren, din Gud, for det gode land, som han har givet dig.(da skal du spise dig mæt og prise Herren din Gud for det herlige land, han har givet dig.)

Noter/ekstern henvisning 

Jødedom
Tefilah

Tefilah er hebraisk og betyder "bøn". I jødedommen er alle mænd over bar mitzvah-alderen forpligtet til at bede de tre daglige bønner, eller gudstjenester:

- Shacharit (morgenbøn)

- Minchah (eftermiddagsbøn)

- Maariv/Aravit (aftenbøn)

Desuden forekommer der en ekstra fjerde bøn, en "tillægsbøn", "mussaf", på jødiske helligdage, shabbat og nymånedsdage. Dette minder om, at der på disse dage var et ekstra tillægsoffer i templet i Jerusalem. Uden et tempel er det ikke muligt at ofre, og derfor må det jødiske folk vise deres hengivenhed over for Gud på en anden måde, nemlig ved bønner ("hjertets ofre").

Gudstjenestens struktur 

Den jødiske bøn er særdeles struktureret, idet der er en klar rækkefølge for, hvordan den foregår (dog afviger denne rækkefølge meget fra tradition til tradition blandt jøder, men for den enkelte tradition er alt fastlagt).

Den jødiske gudstjeneste er en lægmandsgudstjeneste, hvilket vil sige, at den kan ledes af en hvilken som helst jødisk mand, der er blevet bar mitzvah. Lederen af gudstjesten kaldes "chazzan". For at der i det hele taget kan være tale om en fælles gudstjeneste – med en ledende person – er det dog nødvendigt, at der er ti jødiske mænd til stede. Disse udgør en minjan. Uden minjan beder den enkelte jøde for sig selv, og så frafalder en række dele af gudstjenesten, fx Tora-læsningen og kaddish-bønnen.

Jødedom
Hebraiske ord og vendinger